[{"text_idx": "#000013", "text": "Chwaraewr a datblygwyd trwy Academi\u2019r Scarlets, ymddangosodd Steff i\u2019r garfa hyn am y tro cyntaf yn 2014 ac aeth ymlaen i fod yn chwaraewr blaenllaw yn y gystadleuaeth. Mae\u2019r chwaraewr rhyngwladol 27 oed wedi croesi am 60 o geisiau i\u2019r Scarlets dros wyth tymor ac yn sefyll yn seithfed ar dabl URC."}, {"text_idx": "#000014", "text": "Mae Evans wedi\u2019i enwi yn yr ochr sy\u2019n dangos saith newid o\u2019r ti\u0302m i chwarae penwythnos diwethaf yn Llanelli."}, {"text_idx": "#000015", "text": "Gyda Liam Williams allan o ganlyniad i anaf llinyn y gar, mae Angus O\u2019Brien yn safle\u2019r cefnwr ac yn ymuno a\u0302 Corey Baldwin ac Evans yn y tri o\u0302l, wrth i\u2019r capten parhau fel canolwr ac yn bartner i\u2019w gydchwaraewr rhyngwladol Johnny Williams."}, {"text_idx": "#000016", "text": "Y maswr Rhys Patchell sy\u2019n dychwelyd o anaf ac yn ymuno a\u0302 Gareth Davies fel haneri, sydd yn dod i mewn yn lle Kieran Hardy yn safle\u2019r mewnwr."}, {"text_idx": "#000017", "text": "Chwaraewr rhyngwladol arall, Ryan Elias, sydd yn dychwelyd fel bachwr, ac yn ymuno a\u0302 Steff Thomas a Javan Sebastian yn y rheng flaen, wrth i Sam Lousi gwella o anaf i\u2019w benglin, anaf a wnaeth ei orfodu i dynnu mas o ge\u0302m penwythnos diwethaf munudau cyn y gic gyntaf. Bydd y chwaraewr rhyngwladol i Donga yn bartner i Jac Price yn yr ail reng."}, {"text_idx": "#000018", "text": "Yn y rheng o\u0302l, mae yna un newid wrth i Josh Macleod dod i mewn yn lle Aaron Shingler, sydd wedi\u2019i enwi ymysg yr eilyddion."}, {"text_idx": "#000019", "text": "Wedi\u2019u enwi ar y fainc mae\u2019r prop WillGriff John ynghyg yr asgellwr Ryan Conbeer, sydd wedi croesawu ei blentyn cyntaf wythnos yma."}, {"text_idx": "#000020", "text": "Dywedodd prif hyfforddwr Dwayne Peel: \u201cMae Rodney Parade yn lle anodd i fynd, ond rydym yn edrych ymlaen. Mae llawer o bethau i weithio ar ac rydym wedi gweithio\u2019n galed wythnos yma. Dwi\u2019n edrych ymlaen i weld y grwp yn cael cyfle arall. Fel dywedais wythnos diwethaf, yn hanesyddol mae canlyniadau rhwng y ddau ochr wedi bod yn agos a byddaf yn disgwyl yn debyg wythnos yma eto.\u201d"}]